ROMÂNIA
JUDEŢUL TIMIŞ

MUNICIPIUL TIMIŞOARA

CONSILIUL LOCAL

PROIECT DE HOTĂRÂRE

privind aprobarea  bugetului de venituri şi cheltuieli, a criteriilor şi obiectivelor  de performanţe pe anul 2006 şi a contractului de performanţă a directorului general  a SC Pieţe SA
Consiliul local al Municipiului Timişoara

Având în vedere Referatul nr. SC2006-9394/16.05.2006 AL PRIMARULUI Municipiului Timişoara, domnul GHEORGHE  CIUHANDU;
În baza  Hotărârii nr.2 / 31.03.2006 a Consiliului  de Administraţie al SC Pieţe S.A. Timişoara;
Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor şi Comisiei pentru cultură, ştiinţă, învăţământ, sănătate, protecţie socială, turism, ecologie, sport şi  culte din cadrul Consiliului Local al Municipiului Timişoara;

Având în vedere prevederile Ordinului Ministrului Finanţelor nr. 616/04.05.2000 pentru aprobarea Normelor metodologice privind modul de întocmire a bugetului de venituri şi cheltuieli de către agenţii economici;

Având în vedere prevederile Legii nr. 379/15.12.2005, a bugetului de  Stat pe 2006;
Având prevederile art. 4, alin. 3 din Ordonanţa de Urgenţă a Guvernului nr. 79/2001, privind întărirea disciplinei economico financiare şi alte dispoziţii cu caracter financiar;

Având în vedere Legea nr. 571/2003 privind Codul Fiscal cu modificările şi completările ulterioare;

În conformitate cu prevederile art. 38, lit. (i) şi (j) din Legea nr. 215/2001 privind administraţia publică locală;

În temeiul art. 46 din Legea nr. 215/2001 privind administraţia publică locală;

H O T Ă  R Ă Ş T E :

Art.1: Se aprobă bugetul de venituri şi cheltuieli pe anul 2006 al SC ” PIEŢE”  SA  Timişoara, în conformitate  cu Anexa nr.1 care face parte integrantă din prezenta hotărâre.
Art.2:  Se aprobă criteriile şi obiectivele de performanţă pe anul 2006 ale SC ”PIEŢE” SA Timişoara, prevăzute în Anexa nr.2 care face parte integrantă din prezenta hotărâre.

Art.3: Aprecierea gradului de îndeplinire a fiecărui criteriu şi obiectiv de performanţă din Anexa nr.2 se va limita la maximum 110%.

Art.4: Se aprobă Contractul de performanţă al Directorului General al SC ”PIEŢE” SA Timişoara ( anexă la Contractul individual de muncă ), în conformitate cu Anexa nr.4 care face parte integrantă din prezenta hotărâre.
Art.5: Prezenta hotărâre conţine formulele de calcul ale criteriilor şi obiectivelor de performanţă în Anexa nr.3 care face parte integrantă din prezenta hotărâre.

Art.6: Cu aducerea la îndeplinire a prezentei hotărâri se încredinţează Direcţia Economică şi Direcţia Edilitară din cadrul Primăriei Municipiului Timişoara şi SC ” PIEŢE” SA Timişoara.

Art.7: Prezenta hotărâre se comunică: 

· Prefecturii Judeţului Timiş;

· Primarului Municipiului Timişoara;

· Direcţiei Economice;

· Direcţiei Patrimoniu;
· Direcţiei Edilitară;

· Direcţiei Urbanism;

· Serviciului Audit Public Intern;

· Serviciului Juridic;

· Biroului Relaţii Publice;

· Centrului de Informare pentru Cetăţeni,

· SC ”PIEŢE” SA Timişoara;

· Mass- media  locale.

